تبریز قاپیلاری

تبریز شهری‌نین اسکی قاپاچیقلاری قدیم زامانلار ۹  قاپاچیق تبریز شهریندن آچیلاردی. اسکی زامانلاردا تبریزین دؤوره‌سی دووارلانمیشدی. شهر دووار آراسیندا قورولوب  ۹ قاپاچیق اونا آچیلاردی.

۱-سورخاب یا عینالی قاپی‌سی
۲-باغمئشه قاپیسی
۳- خیاوان قاپیسی
۴-نوبر قاپیسی
۵-میارمیار قاپیسی
۶-گجیل قاپیسی
۷-ایستامبول قاپیسی
۸-دوه‌چی قاپیسی 
۹-شام قازان قاپی‌سی (ورجی قاپی‌سی)

ایندی بو قاپیلاردان خیاوان قاپیسی، گجیل قاپیسی، ایستامبول قاپوسو، باغمئشه قاپیسی و نوبر قاپیلاری قالیرلار و باشقا قاپیلاردان تکجه آدلاری قالیر، امّا تبریز بلدیه مسؤللاری سؤز وئریبلر کی گلن ایللرده بو قاپیلاری دا ایحیا و مرمّت ائله‌سینلر.

 کره‌نی 

کره‌نی یا قره‌نی قاپیلاری آچیب- باغلاماق اۆچون چالیناردی. آخشام چاغی آخشام اذانی کره نی چالینیب و قاپیلار باغلانیردی. سحر اوباشدان و صبح اذانی کره نی چالینیب و قاپیلار آچیلاردی. تبریز بازاریندا کره‌نی‌خانا قورولموشدو. کره‌نی یا قره‌نی چوخ اوجا سس ایله چالینیب و قاپیلار آچیلیب یا باغلاناردی. تبریز اهالیسی کره‌نی سسی ایله ایشلرین نظمه سالاردیلار.

کره‌نی‌خانا تیمچه‌سی تبریز بازاریندا آدلیم ایدی و اسکی زامانلاردا کره نی چالان یئری ایدی.

 اسکی زامانلاردا 

نزهة‌القلوب کیتابیندا تبریز اۆچون بئش قاپی یازیلیب: ۱-روم ۲-باغداد  ۳-قافقاز (شیروان) ۴-خوراسان ۵-ری

حمدالله مستوفی‌نین یازدیغینا گؤره روادیلر زامانی تبریزین اون قاپیسی وار ایدی:
 ری
 قلعه
 سنجاران
 طاق
 درب جو (دروب جو)
 سرد
 دستی شاه
 نارمیان
 نوبر
 موکله (هوکله)

 گؤرونتولر 
<galeri>
بندانگشتی|گجیل قاپیسی، قدیم تبریزین قاپاچیق‌لاری‌نین بیری، ۱۸۴۱ میلادی.

 قایناقلار 

بؤلمه:تبریز